O camiño da Geira e dos Arrieiros ao seu paso por Pardesoa

Aos peregrinos do camiño da Geira e dos Arrieiros, cando chegan a Pardesoa, (Forcarei), son sorprendidos polas tallas que ofrece a porta da vetusta casa reitoral da parroquia. Trátase dunha porta de madeira de dúas follas, que ofrecen un motivo semellante en cada unha delas. Cada folla está dividida en dous cadros, o superior mostra a imaxe do apóstolo Santiago e o inferior a cruz de Santiago.